Río Iregua

O Iregua é un río español da comunidade autónoma da Rioxa, que despois de 64 km de curso deita as súas augas no Ebro, pola súa marxe dereita.

 Percorrido 
O Iregua nace en Hoyos de Iregua, na Serra Cebollera, a uns 1.900 m de altitude, cruza as comarcas de Cameros e Logroño, e desauga na beira dereita do río Ebro, preto da cidade de Logroño. A súa dirección de curso é sur-norte. A súa conca abrangue 690 km².

 Afluentes 
Entre os tributarios principais, todos de curta lonxitude, cabe sinalar os seguintes:
 Lumbreras.
 Montenegro.
 Albercos.
 Blanca.

 Localidades que atravesa 
As localidades principais que baña son Villoslada de Cameros, Villanueva de Cameros, Pradillo, Torrecilla en Cameros, Islallana, Alberite e Barea.

 Explotación 

Hai dous encoros que represan as augas do Iregua: Pajares e González Lacasa, entre ambos os dous encoran 70 hm³ de auga.

Iregua
Iregua